જે અંતર્ગત બનાસકાંઠા જિલ્લા પોલીસવડા નીરજ બદગુજર દ્વારા કરાયેલા આદેશના પગલે એલસીબી સહિતની જુદીજુદી ટીમો બનાવવામાં આવી હતી. આ અંગે એલસીબી પીઆઇ જે. એચ. સિંઘવે જણાવ્યું હતું કે, જિલ્લામાં જુદાજુદા સ્થળોએ ઓચિંતા છાપા મારી એક જ દિવસમાં 63 બુટલેગરો સામે જુદીજુદી કલમો મુજબ ગુના નોંધી કાયદેસરની કાર્યવાહી હાથ ધરવામાં આવી હતી. જેમાં 34 શખ્સોની તાત્કાલિક ધરપકડ કરવામાં આવી છે. જ્યારે 29 નાસતા ફરતા શખ્સોને ઝડપી લેવા ચક્રો ગતિમાન કરાયા છે. દારૂની બદી સામેની આ કાર્યવાહી હવે પછીના સમયમાં પણ ચાલુ રહેશે.